#####  OBEC  JANOV

**Návrh VZN vyvesený na úradnej tabuli Janov dňa: 7.11.2022**

VZN vyvesené na úradnej tabuli v obci Janov dňa:  **25.11.2022**

VZN nadobúda účinnosť dňa:  **1.1.2023**

### ZOZNAM

######  poplatkoch, uplatňovaných v podmienkach obce

**Janov na rok 2023.**

 Obecné zastupiteľstvo v JANOVE, na zasadnutí dňa : **25.11.2022**

schválilo uznesením **15/2022** zoznam poplatkov, uplatňovaných v podmienkach obce JANOV na rok **2023.**

**Jednorazový cintorínsky poplatok :**

Za pridelenie pozemku na vykopanie hrobu stanovuje sa výška poplatku **5 €** Poplatok platí osoba poverená organizovaním pohrebu.

**Poplatok za zapožičanie inventára OcÚ.**

Sadzba poplatkov bola stanovená takto :

za zapožičanie **stola** sa stanovuje poplatok vo výške  **0,40 €**

za zapožičanie **stoličky** sa stanovuje poplatok vo výške **0,10 €**

Zapožičaná lehota sa stanovuje na 1 kalendárny deň

Poplatok platí osoba, ktorá o zapožičanie požiadala. V prípade poškodenia inventára, vzniknutú škodu hradí osoba, ktorá požiadala o zapožičanie inventára.

**Poplatok za predaj drevnej hmoty z Obecných lesov.**

Sadzba poplatkov bola stanovená takto :

 palivové drevo 1m priestorový  **5,00 €**

**Poplatok za vyhlásenie v miestnom rozhlase:**

* sadzba poplatku je stanovená vo výške **2 €** za jedno vyhlásenie

 **Poplatok za prenájom miestnosti kultúrneho domu bez vykurovania**

* pri organizovaní schôdze spoločenskou organizáciou , sadzba poplatku je vo výške **30,00 €**
* pri usporadúvaní karu, sadzba poplatku je vo výške **30,00 €**

* pri organizovaní tanečnej zábavy so živou hudbou a elektronickou aparatúrou sadzba poplatku je vo výške **100 €**

**Poplatok za prenájom miestnosti kultúrneho domu z vykurovaním, alebo použitím klimatizačného zariadenia**

* pri organizovaní schôdze spoločenskou organizáciou , sadzba poplatku je vo výške **50 €**
* pri usporadúvaní karu, sadzba poplatku je vo výške **50 €**

* pri organizovaní tanečnej zábavy so živou hudbou a elektronickou aparatúrou sadzba poplatku je vo výške **150 €**

 **Záverečné ustanovenia** :

Splatnosť poplatkov je okamžitá, t. j. pred zahájením uvedeného úkonu, respektíve po ukončení úkonu.

Rozsah iných poplatkov môže byť v rámci novovytvorených podmienok priebežne doplnený a schválený uznesením OZ v rámci finančných opatrení.

 VZN o poplatkoch nadobúda platnosť **1.1.2023.**

 František Harčár

 starosta obce Janov